Bambis Kinder

Bambis Kinder: Eine Familie im Walde () on Felix Saltenin kirjoittama eläinaiheinen romaani vuodelta 1939. Romaani julkaistiin ensin muokattuna englanninkielisenä käännöksenä Yhdysvalloissa, ja saksankielinen alkuteos ilmestyi Sveitsissä vasta seuraavana vuonna 1940, koska Salten oli menettänyt itävaltalaisen kustantajansa ja joutunut pakenemaan kotimaastaan.

Bambis Kinder on jatkoa menestysteokselle Bambi: Tarina metsästä, joka oli ilmestynyt 16 vuotta aikaisemmin. Romaanin päähenkilöitä ovat metsäkauris Bambin jälkeläiset, vasat Geno ja Gurri, jotka kasvavat äitinsä Falinen hoivissa ja isänsä Bambin valvonnassa ja oppivat tuntemaan metsän ihanuudet ja vaarat. Tarina kattaa runsaan vuoden ajan, ja siinä seurataan paitsi Genon ja Gurrin seikkailuja myös sopua ja riitaa Rolla-tädin ja tämän lasten Boson ja Lanan kanssa, muiden metsän eläinten kohtaloita ja vuodenaikojen vaihtelua. Tarinoiden kertominen on keskeinen oppimiskeino, sillä romaanin metsäkauriit ja muut eläimet haluavat lakkaamatta kuulla kertomuksia eri tapahtumistaEddy (2010), s. 202. – siitä kuinka metsästäjä otti Gurrin kiinni ja paransi tämän haavat ja kuinka koirasusi ajoi Genoa takaa ja Bambi pelasti hänet. Erilajiset eläimet ymmärtävät toisiaan ja jopa kasvien puhetta, mutta ihmistä ne eivät ymmärrä eikä ihminen niitä.Ehness (2002), s. 251–252. Eddy (2010), s. 204. Eläimiä kuvataan antropomorfisesti, ja eläinten puheella Salten kuvaa välillä ironisesti ihmisten luonteenpiirteitä.Eddy (2010), s. 203.

Genon ja Gurrin esikuvia olivat Saltenin omat lapset Paul ja Anna-Katharina: Paulin tavoin Geno on arka ja varovainen, ja Anna-Katharinan lailla Gurri on toiveikas ja hilpeä.Eddy (2010), s. 293. Romaanin metsästäjä puolestaan on Salten itse – vastuullinen ja humaani metsämies, joka hoitaa ja ruokkii eläimiä, tappaa vahinkoeläimiä ja kaataa riistaa metsästysaikana.Eddy (2010), s. 201.

Bambis Kinder liittyy henkilöidensä kautta kahteen muuhun Saltenin eläinromaaniin: sivuhenkilö Perri on peräisin romaanista Die Jugend des Eichhörnchens Perri (1938), ja Gobo ja Faline esiintyvät Saltenin romaanissa Fünfzehn Hasen: Schicksale in Wald und Feld (1929).

Salten itse ei halunnut romaania Bambis Kinder luokiteltavan lastenkirjallisuudeksi. Romaani on väkivaltaisempi kuin edeltäjänsä; eläinten kuolemaa ja ampumista ja raatelemista selostetaan paikoin verisesti. Myös eläinten – varsinkin hirvien – lisääntymiskäyttäytymistä kuvataan, ja Gurri joutuu ”kuninkaiden” lumoihin. Saltenin vastustuksesta huolimatta yhdysvaltalainen kustantaja halusi ”pehmentää” romaania lapsilukijoille soveliaaksiEddy (2010), s. 293–294., eikä englanninkielinen käännös Bambi’s Children täysin vastaa saksankielistä alkuteosta.<ref>[http://www.mlang.name/felix/bambi-2.html Comparing Bambi’s Children.]</ref> Ruotsinkielinen käännös Bambis barn vuodelta 1977 on voimakkaasti lyhennetty. Saksankielistä tekstiä ei ole jaettu lukuihin, mutta teksti jakaantuu 22 jaksoon; englanninkielisessä käännöksessä on 30 numeroitua lukua mutta ruotsinkielisessä vain 14.  Ranskankielinen käännös Les enfants de Bambi julkaistiin Sveitsissä vuonna 1944.Les enfants de Bambi. Bibliothèque nationale suisse. Unkarin kielelle romaani on käännetty peräti kolme kertaa, vuosina 1940, 1968 ja 1992, slovakiksi kaksi kertaa, 1947Bambiho rodinka: Príhody z lesa. Národní knihovna ČR. ja 1968Bambiho rodinka. Národní knihovna ČR., sekä espanjaksi 1943, portugaliksi 1945Os filhos de Bambi. 1945. Deutsche Nationalbibliothek., hollanniksi 1950 ja suomeksi 2016.

Vaikka The Walt Disney Company ei tehnyt Bambin'' jatko-osasta elokuvaa, siitä julkaistiin sarjakuvasovitus vuonna 1943.Grand Comics Database: Four Color #30.

Useita Saltenin eläinromaaneja on pidetty allegorioina: niissä kuvataan epäsuorasti aikansa maailmantapahtumia, muun muassa Itä-Euroopan juutalaisvainoja ja ensimmäisen maailmansodan laajamittaisia verilöylyjä.

Lähteet

Luokka:Vuoden 1939 kirjat
Luokka:Itävaltalaiset romaanit